భౌతిక శాస్త్రము
భౌతిక శాస్త్రము (ఆంగ్లం: Physics) ను పదార్థము, శక్తి, ఆకాశము/స్పేస్, కాలము లను నిర్వర్తించు ప్రాథమిక సూత్రాలను/న్యాయములను పరిశీలన పరిశోధన లతో కనుగొనుట, అర్థము చేసుకొనుట అని నిర్వచించవచ్చును. భౌతిక శాస్త్రం అంటే మన చుట్టూ వున్న ప్రకృతిలో అనేకమైన దృగ్విషయాలను గురించిన అధ్యయనం. భౌతిక శాస్త్రము విశ్వములో మౌలిక పదార్థములు మరియు వాటి మధ్య ప్రాథమిక చర్యలను క్షుణ్ణంగా అర్థము చేసుకునే మౌలిక సూత్రాలను కూడా వివరించి, ఆ సూత్రములను బట్టి వ్యవస్థలను (systems) విశ్లేషించును. భౌతికశాస్త్రము విశ్వము యొక్క అన్ని అంతర్భాగములను, క్వాంటమ్ మెకానిక్స్తో అణువుల మధ్య చర్యలతో సహా వివరించును కనుక, భౌతిక శాస్త్రమును ' విజ్ఞాన శాస్త్ర పునాది' అని, ఈ పునాది పై రసాయన శాస్త్రము, భూగోళ శాస్త్రము, జీవ శాస్త్రము మరియు సామాజిక శాస్త్రములు ఉన్నవని భావించవచ్చును. మూల భౌతిక శాస్త్రములో ఆవిష్కరణల ప్రభావము విజ్ఞాన శాస్త్రములో అన్ని శాఖల పై పడును.
సాంఘిక శాస్త్రం
సహజ పదప్రయోగములో, చట్టం అంటే, సంస్థల ద్వారా అమలు చేయబడే ఒక నిబంధన. చట్టం గురించిన అధ్యయనం సాంఘిక శాస్త్రం మరియు మానవీయ శాస్త్రాల మధ్య ఉన్న హద్దులను దాటుతుంది. చట్టాన్ని ఎల్లప్పుడూ అమలు చేయడం వీలు కాదు, ముఖ్యంగా అంతర్జాతీయ సంబంధాల విషయంలో దీనిని అమలు చేయడం సాధ్యపడటం లేదు. "నిబంధనల వ్యవస్థ"గా, న్యాయాన్ని పొందడానికై ఒక "వివరణాత్మక సిద్ధాంతం"గా, ప్రజల ప్రయోజనాలకు మధ్యవర్తిత్వం వహించే ఒక "యంత్రాంగం"గా, మరియు "ఉల్లంఘించినవారికి శిక్ష విధిస్తామనే హెచ్చరికతో, ఒక సార్వభౌముడి ఆదేశంగా" చట్టానికి నిర్వచనాలు చెప్పబడ్డాయి. చట్టం గురించి ఎవరు ఏ విధంగా అనుకున్నా, ఇది పూర్తిగా ఒక సాంఘిక సంస్థ. దాదాపుగా ప్రతి సాంఘిక శాస్త్రం మరియు మానవీయ శాస్త్రం నుంచి పొందే ఆలోచనల యొక్క ఆచరణసాధ్య రుజువులు న్యాయ విధానంలో భాగంగా ఉంటాయి. చట్టాలను రాజకీయాలుగా చెప్పవచ్చు, ఎందుకంటే వీటిని రాజకీయ నాయకులే సృష్టిస్తారు. చట్టం అనేది ఒక తత్వశాస్త్రం, ఎందుకంటే నైతిక మరియు నీతి ప్రోద్బలాలు వాటి ఆలోచనలకు రూపం ఇస్తాయి. చట్టం అనేక చరిత్ర కథలను వివరిస్తుంది, కాల గమనంలో శాసనాలు, సాధారణ చట్టం మరియు క్రోడీకరణాలు రుపుదిద్దుకుంటాయి. చట్టాన్ని ఆర్థిక విధానంగా కూడా చెప్పవచ్చు, ఎందుకంటే ఒప్పందం, వికర్మ, ఆస్తి చట్టం, కార్మిక చట్టం, కంపెనీ చట్టం మరియు అనేక ఇతరాలు సంపద పంపిణీపై చిరకాల ప్రభావాన్ని చూపుతాయి. "లా" అనే నామవాచకం పురాతన ఆంగ్ల పదమైన "లగు" నుంచి వచ్చింది. ఈ పదానికి స్థిరమైనది లేదా నియంత్రించబడినది అనే అర్థాలు వస్తాయి. "లీగల్" అనే విశేషణం లాటిన్ పదమైన "లెక్స్" నుంచి వచ్చింది.